Vodice (Smederevska Palanka)

**Vodice** je naselje u Srbiji u opštini Smederevska Palanka u Podunavskom okrugu. Prema popisu iz 2002. bilo je 930 stanovnika (prema popisu iz 1991. bilo je 1011 stanovnika).

## Historija
Selo se nalazi u neposrednoj blizini Palanke. Današnje selo se pominjeu Haračkim spiskovima i imaloje 1822. g. 17 kuća. Godine 1846. g. selo je imalo 42 kuće, a po popisu iz 1921. godine u selu je bilo 175 kuća sa 847 stanovnika.

Ali sudeći po predanju, kao i po tragovima koji se ovde nalaze, može se zaključiti da je ovde postojalo neko neko starije naselje. I danas se, na granici između Vodica i Pridvorica, nalazilo se na tragove od ruševina. U blizini potoka Vlaovice, gde su vinogradi, bilo je po predanju, staro naselje. To se mesto zove Selište. Zapadno od sela, pored puta koji vodi za Kaluđericu, nalazilo se izvor *Vidova Svetinja ili Vidova Voda*, na koji svet svake mlade petke i nedelje. U blizini ove vode ima tragova, misli se od manastira, koji je bio zadužbina kneza Lazara i koji je slavio Vidovdan. Starac Vulićević priča, da je ovaj manastir porušen početkom 18. veka i da je od njegovog kamenja bila podignuta Kamenita Ćuprija u Palanci.

Prve kuće ovoga naselja bile su u dolini Jasenice i prve i najstarije porodice stanovale su u *Kaluđerici i Trševoni*, odakle su se „ za vreme šora“ premestile na današnje mesto. Najstariji su doseljenici Nikači (danas razni prezimena). Njihovog predka doveo Karađorđe iz Dubnice (Pešter) 1809. godine i on se nastanio na Kaluđerici, gde su trla, odakle se „*za vreme šora*“ premestio na današnje mesto. Za njima su došli preci Niškovića od Leskovca i nastanili se u Trševini. Treća po redu doseljavanja je porodica Mihalovića (Jevtića) čiji je praded došao od Leskovca a prababa od Đunisa. Praded Mihalovića prvo se naselio u današnje Šurševo (Lepenica), odakle je došao ovamo. Od Leskovca su došli i Živkovići (Aranđelovići) u isto vreme kad i Neškovići. Ostale porodice su došli iz raznih krajeva. (podaci krajem 1921. godine).

## Demografija
U naselju Vodice živi 745 punoletnih stanovnika, a prosečna starost stanovništva iznosi 42,1 godina (40,2 kod muškaraca i 44,1 kod žena). U naselju ima 296 domaćinstava, a prosečan broj članova po domaćinstvu je 3,14.

Ovo naselje je velikim delom naseljeno Srbima (prema popisu iz 2002. godine).

## Reference

## Literatura
* Korišćena Literatura:
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).

Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani

* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)